2023.gada 31.augustā **Nr.538**

 (prot.Nr.19, 1.§)

 **Par grozījumu Daugavpils valstspilsētas pašvaldības iestādes**

 **“Daugavpils pilsētas pašvaldības policija” nolikumā**

Pamatojoties uz Pašvaldību likuma 10. panta pirmās daļas 8. punktu, ņemot vērā Daugavpils valstspilsētas pašvaldības domes 2023.gada 13.jūlija lēmumu Nr.446 “Par vienotas Daugavpils valstspilsētas pašvaldības iestāžu centralizētās grāmatvedības izveidi”, Daugavpils valstspilsētas pašvaldības domes Finanšu komitejas 2023.gada 24.augusta atzinumu, atklāti balsojot: PAR – 15 (I.Aleksejevs, P.Dzalbe, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils valstspilsētas pašvaldības dome nolemj:**

#### Izdarīt ar Daugavpils pilsētas domes 2006.gada 23.februāra lēmumu Nr.124 “Par Daugavpils pilsētas pašvaldības policijas nolikuma apstiprināšanu jaunā redakcijā” apstiprinātajā Daugavpils valstspilsētas pašvaldības iestādes “Daugavpils pilsētas pašvaldības policija” nolikumā šādu grozījumu, papildinot ar 47.1 punktu šādā redakcijā:

“47.1 Pašvaldības policijas grāmatvedības uzskaiti nodrošina Daugavpils valstspilsētas pašvaldības iestāde “Daugavpils pašvaldības centrālā pārvalde””.

1. Noteikt, ka lēmuma 1.punktā norādītais grozījums tiek piemērots ar 2024.gada 1.janvāri.

Daugavpils valstspilsētas pašvaldības

domes priekšsēdētājs A.Elksniņš